Juleaften vil det være gratis at tage i Aalborg Zoo fra klokken 10-13. Gadepræst Loa Mortensen holder julegudstjeneste klokken 11 og 12.15 akkompagneret af Sct. Mariæ Skoles Big Band på savannen, hvor de afrikanske antiloper, zebraer og giraffer normalt holder til. - De fleste børnefamilier har brug for at komme ud juleaftensdag, så ventetiden ikke bliver alt for lang. Vi har kæmpe succes med at give fri entré til gæsterne denne dag, og det er skønt at mærke forventningens glæde bland de besøgende. Vi håber, at gæsterne på turen rundt i zoo kigger forbi den lille nye girafkalv, og måske oplever isbjørneungerne Augo og Milak i fuld fart, siger informationschef Søren Sørensen.

Referat:
Traditionen tro er der fri entre i Aalborg Zoo juleaften.